Ynara tykase Jezu eya xine : — Ritonõpo omiry onysekeremara ro matou ? Ynara tymerose mana : “ Tapyi risẽ sã mokyro mana , tapyi rinanõ nurumekahpyry samo . ‘ Popyra sero nase , ’ tykase toh repe . Yrome tapyi nikapuru apoihtyme toehse kure exiryke , tũpore , jamihme tapyi ehtohme . Morara tyrise Kuesẽkomo a . Morara exiryke kure mana . Kyzamaro xine mana , ” me tymerose Ritonõpo omiryme .
